Google rezolvă problema apelurilor "în așteptare" și lansează opțiunea "Hold for me".
Google a prezentat noua opțiune pentru Google Assistant, Hold for Me. Când ești pus în așteptare la telefon, Google Assistant începe monitorizarea. În momentul în care o persoană răspunde, telefonul te notifică.
Cred că nici tu nu ești mare fan al telefoanelor în așteptare, să asculți muzica aceea insipidă și mesajele care se tot repetă minute în șir, până catadicsește cineva să-ți răspundă. Plus că nu poți face mare lucru în perioada asta, pentru că, nu-i așa, poate răspunde cineva.Google s-a gândit să-ți facă viața mai ușoară cu opțiunea Hold for Me. Uite cum funcționează. Suni la un număr de telefon și ești pus în așteptare. Google Assistant începe monitorizarea și algoritmul de inteligență artificială detectează momentul în care o persoană ia legătura cu tine.În momentul respectiv te anunță printr-un sunet, prin vibrații și cu o notificare care apare pe ecranul telefonului.Deocamdată, opțiunea e disponibilă doar pe noile telefoane Pixel ale Google, dar curând va fi extinsă pentru toate telefoanele cu Android.Designerul Linus Boman abia așteaptă ca opțiunea să devină disponibilă și pe telefonul lui."Știți ce-mi consumă o parte frustrant de mare din viață? Așteptarea la telefon. Aștept la bancă, aștept la firma de curierat care mi-a pierdut pachetele, aștept la taxe și impozite. Cred că pierd între o oră și trei ore pe lună așteptând și toate se adună", spune Lunus Boman, designer.